# ТЕХНИЧЕСКА СПЕЦИФИКАЦИЯ ЗА ОБОСОБЕНА ПОЗИЦИЯ № 2



Процедура за възлагане на обществена поръчка с предмет: „Извънгаранционно поддържане на специализирано оборудване на ИА „Борба с градушките“, включваща 2 обособени позиции, както следва:

Обособена позиция № 1 - Извънгаранционно поддържане на двудиапазонни доплерови метеорологични радари, работещи под система ИРИС;

Обособена позиция № 2 - Извънгаранционно поддържане на технически средства, на системите и продуктите за управление на стрелба с противоградови ракети, на кодирани телеметрични мрежи и мрежи за гласови данни“.

Техническа спецификация за обособена позиция № 2- **„Извънгаранционно поддържане на технически средства, на системите и продуктите за управление на стрелба с противоградови ракети, на кодирани телеметрични мрежи и мрежи за гласови данни“.**

Участникът следва да извърши дейностите по тази позиция на два етапа – преди началото на активния сезон за противоградова защита и след откриване на активния сезон. Активният сезон за противоградова защита се открива със заповед на изпълнителния директор на ИА „Борба с градушките“ в зависимост от метеорологичните прогнози и стадия на развитие на земеделските култури.

Дейностите се осъществяват дори те да са вследствие на неспазени правила и инструкции за работа със специализираното оборудване на ИА „Борба с градушките“.

Участникът се задължава да изпълни дейностите, описани в техническата спецификация по съгласувани с възложителя графици.

Дейностите по настоящата позиция включват извънгаранционното поддържане на технически средства, собственост на ИА „Борба с градушките“: 240 броя пултове за дистанционно управление, 18 броя пултове за управление, 418 броя УКВ радиостанции, антени и фидери, 200 броя пускови установки, 222 броя паник бутона.

**I. Дейности преди началото на активния сезон**

1. Профилактика на техническите средства за управление на стрелбата с противоградови ракети:

1.1. Пултове за дистанционно управление:

* тестване и настройка на параметрите на телеметричния канал за предаване на данни.

1.2. Пултове за управление:

* тестване и настройка на параметрите на телеметричния канал за предаване на данни.

1.3. УКВ радиостанции, антени и фидери:

* тестване и настройка на УКВ радиостанциите на гласовия канал;
* профилактика на антени и фидери.

1.4. Пускови установки:

* проверка на работоспособността и профилактика на механиката и електрониката;
* профилактика на контактни гнезда;
* профилактика на N-кодери;
* профилактика на контролери и дисплеи;
* профилактика на накрайници на кабелите за електрозхранване.

1.5. Паник бутони:

* тестване на параметрите.

2. Профилактика на продуктите за управление на стрелбата:

* подготовка на продуктите заподготовка на данни и препоръки за стрелба

и управление на пултовете на ракетните площадки;

* оптимизиране на продуктите заподготовка на данни и препоръки за стрелба

и управление на пултовете на ракетните площадки при промяна на методическите изисквания и параметрите на използваните противоградови ракети.

**II. Дейности след откриване на активния сезон за противоградова защита** - дейностите по тази точка се извършват след откриването на активния сезон за противоградова защита и до изтичане срока на договора – 1 година от датата на подписването му.

1. Текущ контрол, профилактики и ремонт на техническите средства по т. I.

2. Поддържане и своевременно отстраняване на проблеми, свързани със продуктите за подготовка на данни и препоръки за стрелба и управление на пултовете на ракетните площадки.